open-index/open-wikipedia-markdown huggingface dataset:
מרוץ מחוף לחוף

**מרוץ מחוף לחוף** (באנגלית: **The Cannonball Run**) הוא סרט קומדיה-פעולה משנת 1981 בבימויו של האל נידהם, בכיכובם של ברט ריינולדס, רוג'ר מור, פארה פוסט, דום דה-לואיז, דין מרטין, סמי דייוויס ג'וניור וג'קי צ'אן. הסרט מתאר מרוץ מכוניות בלתי חוקי מחוף לחוף בארצות הברית שמתחיל בקונטיקט ומסתיים בקליפורניה, בהשתתפות דמויות צבעוניות ומשעשעות.

זה היה הסרט השישי עם הרווחים הגבוהים ביותר של 1981 בארצות הברית והפך לפרק הראשון בטרילוגיית *Cannonball Run*.

## עלילת הסרט
קבוצת נהגים אקסצנטריים משתתפת במירוץ בלתי חוקי מקונטיקט שבחוף המזרחי לקליפורניה שבחוף המערבי. כל צוות משתמש בתחבולות שונות כדי להתחמק מהמשטרה ולהגיע ראשון לקו הסיום. בין המשתתפים: צוות המתחזה לאנשי דת הנוהג בפרארי, זוג נשים בלמבורגיני קונטאש, נהג יפני בסובארו מתקדמת, ושייח' ערבי ברולס רויס.

## צוות השחקנים
* **ברט ריינולדס** – מגלם את ג'יי ג'יי מק'קלור, נהג אמבולנס המשתתף במירוץ.
* **רוג'ר מור** – מגלם את סימור גולדפרב ג'וניור, המשתתף במירוץ תחת זהות בדויה של רוג'ר מור.
* **פארה פוסט** – מגלמת את פמלה, צלמת הנקלעת למירוץ.
* **דום דה-לואיס** – מגלם את ויקטור פרינזים, שותפו של ג'יי ג'יי באמבולנס.
* **דין מרטין** – מגלם את ג'יימי בלייק, נהג פרארי המתחזה לכומר.
* **סמי דייוויס ג'וניור** – מגלם את מוריס פֶנדרבום, שותפו של ג'יימי.
* **ג'קי צ'אן** – מגלם נהג יפני בסובארו מתקדמת.

## ביקורות
הסרט קיבל ביקורות מעורבות. באתר Rotten Tomatoes, הסרט מחזיק בציון של 30% על סמך 23 ביקורות. ב-Metacritic, הציון הממוצע הוא 28 מתוך 100, בהתבסס על 6 ביקורות. מבקרים שיבחו את צוות השחקנים המרשים וההומור, אך ביקרו את העלילה הפשטנית והדגש על סצנות מרדף על חשבון פיתוח דמויות.

בישראל הסרט הפך לקאלט בקרב חובבי רכב. באתר "אוטו" נכתב: "'מרוץ מחוף לחוף' היה סרט ששינה את עולמם של לא מעט מתבגרים בשנות השמונים. על סרט מוטורי מצחיק בעקבות מותו של ברט ריינולדס."

## קישורים חיצוניים

## הערות שוליים

קטגוריה:סרטי פוקס המאה ה-20
קטגוריה:סרטי 1981
קטגוריה:סרטי מרוצי מכוניות
קטגוריה:סרטים באנגלית
קטגוריה:סרטים שצולמו בקליפורניה
נוף מיוער עם מפגש יצחק ורבקה

**נוף מיוער עם מפגש יצחק ורבקה** הוא ציור מאת האמן האיטלקי פרנצ'סקו צוקרלי, המתאר סצנה מקראית מתוך .

## תיאור הציור
הציור מתאר את יצחק בעת שיצא לשוח בשדה לקראת ערב, כאשר ראה את שיירת הגמלים המביאה אליו את כלתו, רבקה. היא נפלה מהגמל ורכנה לכסות את פניה בצעיף לאחר שעבד אברהם זיהה בפניו את אדונו. בציור מופיע יצחק בחזית התמונה, אוחז במטה בידו השמאלית. משמאל, מעבר לעצים, מתקרבת רבקה מלווה בעבדו הקשיש של אברהם. היא מכסה את פניה בצעיף כאשר העבד מצביע לעבר אדונו. בקצה השמאלי של הציור נראים חלק מבני הפמליה של רבקה. בניגוד לנאמר במקור המקראי, צוקרלי לא כלל גמלים בציורו, אך שילב בו סוס.

## רקע וחשיבות
ציור זה הוא הגדול ביותר מבין ציורי הנושא של צוקרלי באוסף המלכותי הבריטי, ואחד הגדולים שצייר אי פעם. ככל הנראה, הציור הוזמן על ידי הקונסול הבריטי בוונציה, ג'וזף סמית, ומהווה עדות עקיפה לעניין המזדמן שלו בנושאים דתיים. ייתכן כי שולב באותו מכלול עיטורים כמו סדרת ששת נופי הענק של צוקרלי הנמצאים גם הם באוסף המלכותי. הציור נוצר, ככל הנראה, באותה תקופה שבה צוירו יצירות אלו.

## מקום היצירה והחתימה
הציור מופיע בספרו המאויר של ויליאם ה. פיין, "המעונות המלכותיים", משנת 1819, שם הוא מתועד כשהוא תלוי בחדר הקבלה של המלכה בטירת וינדזור (RCIN 922100). הציור חתום על הסלע שבצידו הימני של יצחק, בחתימה: "Francesco / Zuccarelli / Venezia 1743".

## מקור והיסטוריית רכישה
הציור נרכש בשנת 1762 על ידי המלך ג'ורג' השלישי מג'וזף סמית, הקונסול הבריטי בוונציה, כחלק מרשימת הרכישות האיטלקיות (מספר 157). מאז הוא נותר חלק מהאוסף המלכותי הבריטי, ונחשב לאחת מיצירות האמנות החשובות של צוקרלי בנושא מקראי.

## הערות שוליים

קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-18
קטגוריה:יצחק בציורים
קטגוריה:רבקה בציורים
קטגוריה:ציורים באוסף המלכותי של הממלכה המאוחדת
להיות אבא

"**להיות אבא**" הוא סינגל שהוקלט על ידי הזמר הישראלי אליעד נחום. את השיר הוציאה ב-2 בפברואר 2025 לאור חברת התקליטים די-מיוזיק כסינגל שלא מתוך אלבום אולפן.

## על השיר
"להיות אבא" נכתב על ידי נועם חורב, והולחן על ידי סתיו שמש ואליעד נחום. על הפקתו המוזיקלית היה אחראי אלון פרץ. השיר מתאר את חוויית האבהות כתהליך למידה מתמשך, מלא בחששות, ניסיונות והתמודדויות. הדובר מודה שאיש לא הכין אותו לתפקיד, והוא מגלה אותו דרך החוויות המזדמנות עם ילדו. השיר מציג את הקשר הרגשי העמוק בין אב לבנו, תוך הדגשת האחריות הרבה המוטלת עליו – הדאגה, הלילות ללא שינה והשיחות הפנימיות עם עצמו ועם אלוהים. לצד הפחדים והטעויות, האבהות מוצגת כדרך של צמיחה הדדית, שבה גם האב לומד, מתנסה ונותן את כולו. הווידאו קליפ הרשמי של השיר הורכב מסרטונים שונים של אבות ישראלים עם ילדיהם.

## ביקורות והצלחה מסחרית
מבקר המוזיקה הישראלי יוסי חרסונסקי העניק לשיר שלושה כוכבים מתוך חמישה וכתב: .

"להיות אבא" הפך ללהיט ברחבי מדינת ישראל. הוא הגיע למקום השביעי במצעד הפזמונים השבועי של "מדיה פורסט ישראל", המבוסס על נתוני איירפליי בתחנות הרדיו.

נכון לספטמבר 2025 לשיר יש למעלה מ-320 אלף צפיות ביוטיוב.

## מיקומי שיא

## הערות שוליים

קטגוריה:שירי אליעד נחום
קטגוריה:שירים בעברית
קטגוריה:שירים שהופקו על ידי אלון פרץ
קטגוריה:שירים על אבות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת די-מיוזיק
קטגוריה:שירים שנכתבו על ידי נעם חורב
קטגוריה:שירים שהולחנו על ידי סתיו שמש
סנגור במבחן (סרט)

**סנגור במבחן** (באנגלית: **The Lincoln Lawyer**) הוא סרט דרמת מתח משפטית משנת 2011, בבימויו של בראד פורמן, המבוסס על הרומן מאת מייקל קונלי. הסרט עוקב אחר עורך הדין מיקי הולר (מתיו מקונוהיי), המנהל את משרדו מהמושב האחורי של מכונית הלינקולן שלו, כשהוא מקבל תיק מורכב המערער את עקרונותיו.

## עלילת הסרט
מיקי הולר, עורך דין פלילי כריזמטי בלוס אנג'לס, מנהל את עסקיו ממכונית הלינקולן שלו. לאחר שנים של הגנה על פושעים קטנים, הוא מקבל תיק משמעותי: הגנה על לואיס רולט (ריאן פיליפה), צעיר עשיר המואשם בניסיון לרצח. מה שנראה בתחילה כתיק פשוט עם עמלה גבוהה, מתגלה כמקרה מורכב שמעמיד את הולר בפני דילמות מוסריות ומסכנות אישיות.

## צוות השחקנים
* **[[מתיו מקונוהיי|מת'יו מקונוהיי]]** – מגלם את מיקי הולר, עורך דין פלילי כריזמטי.
* **[[ראיין פיליפה]]** – מגלם את לואיס רולט, לקוח עשיר המואשם בניסיון לרצח.
* **[[מריסה טומיי]]** – מגלמת את מגי מקפירסון, התובעת ואשתו לשעבר של הולר.
* **[[ויליאם ה. מייסי]]** – מגלם את פרנק לוין, חוקר פרטי וידידו של הולר.
* **[[ג'וש לוקאס]]** – מגלם את טד מינטון, התובע בתיק של רולט.
* **[[מיקאלה קונלין]]** - היידי סובל.

## ביקורות
הסרט זכה לביקורות חיוביות. באתר Rotten Tomatoes, הסרט מחזיק בציון של 83% על סמך 175 ביקורות. ב-Metacritic, הציון הממוצע הוא 63 מתוך 100, בהתבסס על 30 ביקורות. מבקרים שיבחו את הופעתו של מקונוהיי ואת העלילה המותחת.

## קישורים חיצוניים

קטגוריה:לוס אנג'לס בקולנוע
קטגוריה:סרטי 2011
קטגוריה:סרטי דרמה אמריקאיים
פג פיליפס

**מרגרט מיי פיליפס** (באנגלית: **Margaret May Phillips**; 20 בספטמבר 1918 – 7 בנובמבר 2002) הייתה שחקנית אמריקאית הידועה בעיקר בזכות תפקידה כרות-אן מילר בסדרת הטלוויזיה "חשיפה לצפון" .

## ביוגרפיה
פיליפס נולדה בשם מרגרט לינטון באוורט, וושינגטון, לצ'ארלס ומירטל לינטון. היא רצתה להיות שחקנית מגיל ארבע והופיעה בתיאטרון ארוחת ערב כתחביב.

בתחילת עד אמצע שנות ה-60 היא גרה ועבדה כרואה חשבון בסנטה קרוז, קליפורניה. היא הייתה מעורבת בקבוצות תיאטרליות מקומיות. לאחר פרישה מחשבונאות, פיליפס חזרה לוושינגטון כדי להירשם לבית ספר לדרמה באוניברסיטת וושינגטון, אך מעולם לא השלימה את התואר שלה "כי התחלתי לקבל כל כך הרבה עבודה".

## קריירה
היא החלה לשחק באופן מקצועי בסוף שנות ה-60 לחייה. הופעתה הראשונה בסרט הייתה בסרט הטלוויזיה Chase ב-1985. בשנת 1990, היא החלה לשחק את התפקיד של רות-אן מילר ב"חשיפה לצפון". הדמות נועדה להיות דמות משנית אך הופיעה בהדרגה בתדירות גבוהה יותר עד שהפכה לדמות קבועה. היא הייתה מועמדת לפרס אמי בפריים טיים לשחקנית המשנה המצטיינת בסדרת דרמה ב-1993. לאחר שהעונה החמישית של התוכנית הסתיימה ב-1995, היא עברה ניתוח לב כאשר מפרצת באבי העורקים שלה נקרעה.

פיליפס שיחקה בכמה תפקידי אורח, במיוחד ב"הרקיע השביעי". היא גילמה את הסנדקית בעלת החווה של הדמויות של מרי-קייט ואשלי אולסן בסרט "How the West Was Fun". התפקיד האחרון שלה היה תפקיד אורח ב-"ER" בשנת 2000.

## חיים אישיים ומותה
היא הייתה אשתו של דניאל גרין, איש חיל הים שהוצב בטריטוריית הוואי כאשר התרחשה המתקפה על פרל הארבור.

היא הייתה נשואה לצ'סטר פיליפס בשנות ה-50. היו לה 3 ילדים קתי, וירג'יניה וארתור

היא מתה בשנת 2002 ממחלת ריאות בסיאטל, בגיל 84. בדומה לדמותה בחשיפה לצפון היא עישנה מגיל צעיר, לאחר שהתחילה בגיל 13.

## פילמוגרפיה
### קולנוע

### טלוויזיה

## פרסים

## קישורים חיצוניים

## הערות שוליים

קטגוריה:אמריקאים ילידי מדינת וושינגטון

קטגוריה:שחקניות אמריקאיות
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-2002
קטגוריה:אמריקאים שנפטרו ב-2002
כשהרוח נושבת (סרט, 2006)

**כשהרוח נושבת** (באנגלית: **The Wind That Shakes the Barley**) הוא סרט דרמה היסטורית משנת 2006 בבימויו של קן לואץ', הסרט מתרחש בזמן מלחמת העצמאות האירית (1919–1921) ומלחמת האזרחים האירית (1922–1923) ומתאר את מאבקם של האירים לעצמאות מהשלטון הבריטי בשנות ה-20 המוקדמות של המאה ה-20. הסרט זכה בפרס דקל הזהב בפסטיבל קאן 2006 .

## עלילת הסרט
דמיאן (קיליאן מרפי), צעיר אירי, מוותר על לימודי הרפואה בלונדון ומתוך תחושת מחויבות ואהבת הארץ מחליט להצטרף לאחיו טדי (פאדריק דילייני), לוחם במחתרת האירית, במאבק נגד הבריטים. השניים מצטרפים לכוחות הגרילה המקומיים ונלחמים למען עצמאות אירלנד. עם הזמן, האחים מוצאים את עצמם משני צידי המתרס האידאולוגי, כאשר דמיאן ממשיך להילחם למען עצמאות מלאה, בעוד שטדי תומך בהסכם עם הבריטים.

## צוות השחקנים
* **[[קיליאן מרפי]]** – מגלם את דמיאן, צעיר אידיאליסט המצטרף למאבק המזוין.
* ***' – מגלם את טדי, אחיו של דמיאן ומנהיג במחתרת האירית.
* '''[[ליאם קנינגהם]]''' – מגלם את דן, חבר במחתרת.
* ***' – מגלמת את שינייד, תושבת מקומית המעורבת במאבק.

## ביקורות
הסרט זכה לשבחים רבים על תיאורו הריאליסטי של המאבק האירי לעצמאות. באתר IMDb, הסרט מחזיק בציון של 7.5/10. באתר Rotten Tomatoes, הסרט מחזיק בציון של 90% על סמך 117 ביקורות, עם ממוצע דירוג של 7.7/10. באתר Metacritic, הציון הממוצע הוא 82 מתוך 100, בהתבסס על 30 ביקורות.

באתר הבמה נכתב "קיליאן מרפי האירי מצדיק את הקרדיט הרב שניתן לו וגם חבריו לקאסט עושים עבודה נאמנה. חובה לראות." 

## קישורים חיצוניים

## הערות שוליים

קטגוריה:זוכי פרס דקל הזהב
קטגוריה:סרטי 2006
מצפה מעוז מורל

**מצפה מעוז מורל** הוא מצפה במצפה מדרג (אום דרג') שבמדבר יהודה, בסמוך למבנה המשטרה הירדנית במקום. המצפה הוקם לזכרו של סמל ראשון , לוחם ומאגיסט בסיירת הצנחנים, שנפצע ב-15 בפברואר 2024 בקרב בדרום רצועת עזה ונפטר מפצעיו ב-19 בפברואר 2024.

## מיקום ונוף
המצפה משקיף על רמת מדבר יהודה ועל אגני הניקוז של נחל חבר, נחל ערוגות ונחל צאלים, ומציע תצפית פנורמית על נופי המדבר. הגישה למצפה היא דרך ההתנחלות כרמל.

## יוזמה והנצחה
המצפה הוקם על ידי חבריו של מעוז מורל לישיבה התיכונית בדימונה, מתוך רצון להנציח את מורשתו ואהבתו לארץ. חברו הטוב של מעוז, יואב עציון, מיישב את המקום לבדו מאז ספטמבר 2022 והוא זה שיזם את הקמת המצפה, דאג לבניית הדק והפרגולה, ויצר קשר עם משפחתו. אהבתו של מעוז לטיולים, ובפרט למדבריות הארץ, הייתה מרכיב משמעותי בחייו והיוותה השראה להקמת האתר. במצפה הוצבו ספסלי ישיבה, נדנדות ישיבה ושלט עם דמותו של מעוז מורל וכיתוב המתאר את חייו ופועלו. במהלך חנוכת המצפה התקיים טקס בהשתתפות בני משפחתו וחבריו.

## ביוגרפיה של מעוז מורל
מעוז מורל נולד ביום כ"ב באדר תשס"ב (6 במרץ 2002) בטלמון, בנם של ורדה דבורה ואיתן יצחק. אח לדוב, אליעזר, שחר, אלקנה וחנה. הוא בוגר הישיבה התיכונית בדימונה וישיבת אבינועם שנמצאת כיום בהתנחלות אביתר שבשומרון. ב-15 בפברואר 2022 התגייס לצה"ל ושירת בסיירת צנחנים.

## קישורים חיצוניים

* 

קטגוריה:ישראל: נקודות תצפית
מעוז מורל
מעוז מורל
קטגוריה:אנדרטאות לחללים באירועים בודדים
קטגוריה:מועצה אזורית הר חברון
ליסה סו

**ליסה צו-פאנג סו** (בטאיוואנית: **蘇姿丰**) היא מנכ"לית, יו"ר ויזמית אמריקאית מיליארדרית, מדענית מחשב ומהנדסת חשמל המכהנת כנשיאה ומנכ"לית של חברת השבבים AMD.

סו נולדה בטאיוואן בשנת 1969, ובילדותה היגרה עם משפחתה לארצות הברית. לאחר שלמדה שלושה תארים במכון הטכנולוגי של מסצ'וסטס (MIT), היא עבדה בטקסס אינסטרומנטס, IBM ו-Freescale Semiconductor. היא מוכרת בזכות עבודתה בפיתוח טכנולוגיות ייצור שבבי סיליקון על בידוד ופיתוח שבבים יעילים יותר במהלך כהונתה כסגנית נשיא במרכז למחקר ופיתוח שבבים של IBM.

סו מונתה לנשיאת ומנכ"לית AMD באוקטובר 2014, לאחר שהצטרפה לחברה ב-2012 וכיהנה בתפקידים ניהוליים כמו סגן נשיא בכיר של חטיבת העסקים הגלובליים של AMD וסמנכ"לית התפעול של החברה. היא כיהנה בעבר במועצת המנהלים של סיסקו מערכות, וכיום מכהנת במועצת המנהלים של איגוד תעשיית המוליכים למחצה של ארצות הברית, בנוסף להיותה עמיתה באגודת מהנדסי חשמל ואלקטרוניקה (IEEE).

סו זכתה במספר פרסים ותעודות הצטיינות, ובשנת 2014 נבחרה ל"מנהלת השנה" על ידי *EE Times,* וב-2017 הייתה ברשימת 50 המנהיגים הגדולים בעולם של פורצ'ן. במהלך כהונתה כמנכ"לית AMD, שווי השוק של החברה גדל מ-3 מיליארד דולר ליותר מ-200 מיליארד דולר, ואף עקפה את אינטל בשווי השוק שלה.

באפריל 2025 נכללה ברשימת "טיים 100" לשנת 2025 בזכות הנהגתה פורצת הדרך של חברת AMD, שהובילה להפיכתה לשחקנית מרכזית בשוק המעבדים והבינה המלאכותית, ולמיצובה כאלטרנטיבה תחרותית בתחום השבבים הגרפיים והתשתיות המתקדמות.

## חיים אישיים
סו ובעלה, דניאל לין, מתגוררים באוסטין, טקסס. ליסה סו ומנכ"ל אנבידיה, ג'נסן הואנג, הם בני דודים מדרגה ראשונה. סבה מצד אמה של סו הוא האח הבכור של אמו של הואנג.

נכון לשנת 2024, הונה של סו נאמד ביותר ממיליארד דולר.

## קישורים חיצוניים

## הערות שוליים

קטגוריה:מהנדסי חשמל אמריקאים
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:דירקטורים אמריקאים
קטגוריה:מנכ"לים אמריקאים
קטגוריה:מיליארדרים אמריקאים
קטגוריה:עמיתי IEEE
קטגוריה:חברי האקדמיה האמריקאית לאמנויות ולמדעים
קטגוריה:מהגרים מטאיוואן לארצות הברית
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1969
קטגוריה:אמריקאיות שנולדו ב-1969
הייתם טאהא

**הייתם טאהא** (בערבית: **هيثم طه**, בתעתיק מדויק: **הית'ם טה**; נולד ב-24 באוקטובר 1974) הוא ראש עיריית כפר קאסם.

## ביוגרפיה
נולד לזוהדי ובושרא וגדל בכפר קאסם. השני מבין ארבעה אחים ושתי אחיות. למד בבית ספר "אלעומריה" ובתיכון מקיף כפר קאסם. לאחר התיכון למד לתואר ראשון בכימיה ומדעי החברה באוניברסיטת בר-אילן וסיים בשנת 1999.

בשנים 1999–2001 שימש מורה לכימיה וביולוגיה בתיכון מקיף כפר קאסם.

בהמשך פנה לתחום המחשוב והטכנולוגיה כאשר השלים תעודת טכנאי מחשבים בשנת 2000 ותעודת מהנדס רשתות מחשבים בשנת 2002. בשנת 2013, סיים תואר שני בכלכלה וניהול באוניברסיטת בר-אילן.

לאחר מכן הקים וניהל את החברה לייבוא מוצרי אלקטרוניקה ושיווק מחשבים Computer Empire שבהמשך התרחבה לחמישה סניפים ברחבי הארץ. בשנים 2003–2007 ניהל מחלקות בתחום המחשוב.

בשנת 2010 הקים בארץ את חברת הנדל"ן א.מ קסם השקעות ופיתוח בע"מ. הוא מחזיק במחצית ממניותיה של חברת Non Nint, חברת נדל"ן בארצות הברית.

בשנת 2016 הקים את חברת ע.א בסם ניהול והשקעות בע"מ שעסקה גם בנדל"ן, וניהל אותה במשך מספר שנים.

בבחירות ב-2024 התמודד לראשות העיר מול עדנאן עיסא וסאמי עיסא, וניצח עם 47.11% מהקולות לעומת 43.55% לסאמי עיסא.

הוא נשוי לאמנה, מורה לחינוך מיוחד במקצועה, ואב לחמישה. מתגורר בכפר קאסם.

## קישורים חיצוניים

* 
* 
* הייתם טאהא, באתר עיריית כפר קאסם

## הערות שוליים

קטגוריה:ראשי עיריית כפר קאסם
קטגוריה:אנשי עסקים ישראלים
קטגוריה:ערבים בראשות רשויות מקומיות בישראל
קטגוריה:ראשי רשויות מקומיות מטעם רע"ם
קטגוריה:בוגרי אוניברסיטת בר-אילן
קטגוריה:ישראלים שנולדו ב-1974
אוקטביו פיסאנו

**אוקטביו פיסאנו** (באנגלית: **Octavio Pisano**; נולד ב-25 במאי 1986), הוא שחקן אמריקאי-מקסיקני. הוא ידוע בעיקר מתפקידו כבלש ג'ו ולאסקו בסדרת הטלוויזיה "חוק וסדר: מדור מיוחד".

## קריירה
בשנת 2019 שיחק בסרט האינדי "גברת סגול". שנתיים לאחר מכן, בשנת 2021 הוא שיחק בתפקיד ראשי בסדרת הטלוויזיה "זאב ערבות" למשך שישה פרקים.

### חוק וסדר: מדור מיוחד
החל משנת 2022 הוא מגלם את הבלש ג'ו ולאסקו בסדרת הטלוויזיה "חוק וסדר: מדור מיוחד". הוא גם הופיע באותו תפקיד במספר פרקים של סדרת הספין-אוף "חוק וסדר: פשע מאורגן".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה מקסיקנים
קטגוריה:מהגרים ממקסיקו לארצות הברית
קטגוריה:אמריקאים שנולדו ב-1986
קטגוריה:מקסיקנים שנולדו ב-1986
מצפה איתי מורנו

**מצפה איתי מורנו** הוא נקודת תצפית הנמצאת בכניסה ליישוב אדרת שחבל עדולם, ומשקיפה על עמק האלה וחבל עדולם. המצפה הוקם לזכרו של , שנפל בקרב זיקים במהלך מלחמת חרבות ברזל, באוקטובר 2023. המצפה פתוח לקהל הרחב ומהווה נקודת תצפית למבקרים באזור עמק האלה. המקום מציע נוף לצד אפשרות להכיר ולהוקיר את סיפור חייו ומורשתו של איתי שלמה מורנו. המצפה ממוקם בכניסה ליישוב אדרת, וניתן להגיע אליו דרך הכביש העולה אל היישוב.

## הקמת המצפה
המצפה נושא את שמו של איתי שלמה מורנו, אשר גדל במושב אדרת. הוריו, תמי ומשה מורנו, יחד עם אחיו, עדי ואיתן, וגרעין הנוער של היישוב, לקחו על עצמם את שיפוץ המקום, טיפוחו והפיכתו לפינת חמד עבור תושבי האזור והמטיילים הרבים המבקרים בעמק האלה.  להם חבר עדי אלוש, בן 23 מהיישוב אלון שבבנימין, שהקים לאחר אירועי 7 באוקטובר את פרויקט "אבן הפינה" להנצחת נופלים ונרצחים. במסגרת הפרויקט, הוא בנה מיצפי הנצחה מותאמות אישית למשפחות השכולות.

## הנוף הנשקף מן המצפה
מהמצפה ניתן לצפות על אזורים רבים בעלי משמעות היסטורית ותרבותית, בהם: בית שמש החדשה, לרבות שכונות רמה ד' ונווה שמיר, הרי ירושלים והרי חברון, יישובי הסביבה – אביעזר, נווה מיכאל, וקיבוץ נתיב הל"ה, עמק האלה, בו עברה שיירת הל"ה בדרכה לעזרת גוש עציון במלחמת העצמאות ומטעים ושדות חקלאיים המעניקים נוף ירוק, המשתנה עם עונות השנה.

## סיפורו של איתי שלמה מורנו
ממוזער|מצפה לזכרו של איתי שלמה מורנו בכניסה לאדרת
איתי מורנו התגייס ליחידת יחידת מגלן בשנת 2018 ולאחר שחרורו המשיך לשרת במשרד הביטחון. עם פרוץ מלחמת חרבות ברזל, ב-7 באוקטובר 2023, קיבל שני צווי גיוס – מהצבא וממקום עבודתו. מורנו בחר להתייצב למילואים בצה"ל. ב-11 באוקטובר 2023, ארבעה ימים לאחר גיוסו, נהרג בקרב בזיקים במהלך הסתערות על מחבלים. בקרב זה לחם והגן על חבריו עד רגעיו האחרונים. איתי היה בן 24 בנופלו והותיר אחריו הורים, רעיה ושלושה אחים.

## הנצחה ופעילות קהילתית
כחלק מהנצחתו, הוצבה במצפה אנדרטה לזכרו ועליה חקוק סיפורו. בנוסף, חבריו לנוער היישוב, תושבי היישוב יחד עם פרויקט "אבן הפינה" שיזם עדי אלוש, נרתמו לשיפוץ המקום ולתחזוקתו – ניקוי השטח, נטיעת עצים, וסידור פינות ישיבה לטובת המבקרים.

## קישורים חיצוניים

* 

## הערות שוליים

איתי מורנו
איתי מורנו
איתי מורנו
איתי מורנו
איתי מורנו
ישיבת אמית באר שבע

**ישיבת אמי"ת באר שבע (על שם דייזי ברמן)** היא הישיבה התיכונית האקסטרנית הראשונה בבאר שבע. הישיבה היא חלק מרשת מוסדות החינוך אמי"ת, ומונה כיום כ-660 תלמידים בשכבות ז' עד י"ב. ראש הישיבה הוא הרב סיוון סרור.

ישיבת אמי"ת באר שבע הוקמה בשנת 1998 (ה'תשנ"ח) על ידי רשת אמי"ת

הישיבה שמה דגש על חינוך לתורה ועבודה, ומשלבת לימודי קודש מתוגברים עם מגמות לימוד כגון פיזיקה, ביולוגיה, מחשבים, אלקטרוניקה, ותקשוב.

## נתונים
על פי נתוני משרד החינוך לשנת הלימודים ה'תשפ"ג (2023), בישיבה לומדים 660 תלמידים.  היא פועלת במסגרת הרפורמות "עוז לתמורה" ו"אופק חדש". כ-57.4% מהמורים בישיבה מחזיקים בתואר שני או יותר, והחציון לוותק ההוראה הוא 14.5 שנים. כ-81.8% מהתלמידים בישיבה משתתפים בחינוך טכנולוגי, ו-28% זכאים לתעודה טכנולוגית. התקציב הכולל של הישיבה לשנת 2023 עמד על כ-21,433,134 ₪.

## קישורים חיצוניים

* אתר רשת אמי"ת

## הערות שוליים

קטגוריה:אמי"ת
קטגוריה:ציונות דתית: חינוך
קטגוריה:באר שבע: חינוך
טוני גרנייה

**טוני גרנייה** (13 באוגוסט 1869 – 19 בינואר 1948) היה אדריכל ומתכנן ערים צרפתי נודע. היה פעיל ביותר בעיר הולדתו ליון, שם תכנן בין היתר את האלי טוני גרנייה ואת סטאד דה ז'רלן.

## ביוגרפיה
גרנייה למד אדריכלות בבית הספר הלאומי לאמנויות היפות בליון (1886–1889) ובבית הספר הלאומי הגבוה לאמנויות יפות בפריז (1890–1899). בשנת 1899 זכה בפרס רומא על עיצוב הבנק הלאומי. הפרס אפשר לו להתגורר בווילה מדיצ'י ברומא במשך ארבע שנים, עד 1904. במהלך שהותו ברומא החל לעבוד על תכנון העיר התעשייתית מה שהפך לתרומתו העיקרית לתכנון ערים.

בשנת 1901, לאחר מחקר מקיף של בעיות סוציולוגיות ואדריכליות, החל גרנייה לגבש פתרון משוכלל לסוגיות הנוגעות לעיצוב עירוני. הרעיון הבסיסי שלו היה הפרדת החללים לפי תפקוד באמצעות איזור (הפרדת שימושים) למספר קטגוריות: תעשייתי, אזרחי, מגורים, בריאות ובידור. הרישומים של גרנייה לעיר תעשייתית אידיאלית בשם *Une cité industrielle* הוצגו בתחילה ב-1904, אך פורסמו רק מאוחר יותר ב-1918.

*Une Cité Industrielle* תוכננה כצורת חיים אוטופית, עבור 35,000 תושבים. הוא היה ממוקם בין הר לנהר כדי להקל על הגישה לכוח הידרואלקטרי. תוכנית זו הושפעה מאוד מכתביו של אמיל זולא, ובפרט מהרומן האוטופי הסוציאליסטי *Travail* (1901). התוכנית אפשרה לבתי הספר המקצועיים להיות בקרבת הענפים שהם קשורים אליהם, כדי שאנשים יוכלו לקבל השכלה ביתר קלות. בעיר המתוכננת לא היו כנסיות או מבני אכיפת חוק, בתקווה שבעידן החדש האדם יוכל לשלוט בעצמו.

הרעיון של הפרדה פונקציונלית אומץ מאוחר יותר על ידי חברי CIAM, ובסופו של דבר ישפיע על עיצוב ערים כמו ברזיליה.

בשנת 1904 חזר גרנייה לליון, שם התבקש לתכנן שוק בהמות ובית מטבחיים (1906–1924), אשר בשנות ה-80 הוסב לאולם קונצרטים בשם האלי טוני גרנייה. גרנייה תכנן בליון מספר וילות, סטאד דה ז'רלן (1914–1918) ומבני דיור בעלות נמוכה *Quartier des Etats-Unis* (1919–1935) בשדרת ארצות הברית ברובע ה-8 של ליון.
ממוזער|קברו של טוני גרנייה
בשנת 1939 עבר מליון לרוקפור-לה-בדולה, שם נפטר ב-1948. הוא נקבר בבית הקברות בקרויה-רוס.

## פרויקטים נבחרים
* *Cité Industrielle*, פרויקט לעיר אידיאלית, 1904
* שיכון קרן רוטשילד, פריז (כניסה לתחרות), 1905
* בית מטבחיים וחצר, שנקרא מאוחר יותר על שמו האלי טוני גרנייה, ליון, 1905–1924
* Vacherie du Parc, ליון, 1904–1905
* בית החולים גראנג'-בלנש (כיום בית החולים H. Edouard Herriot), ליון, 1910–1927
* וילה טוני גרנייה, סן רמברט, ליון, 1911
* אצטדיון עירוני סטאד דה ז'רלן, ליון, 1914–1918
* דיור *Quartier des Etats-Unis*, ליון, 1919–1935
* וילה גרוס, סן דידייה, 1921
* סנטוריום, סן-הילר דה טוב, 1923
* ביתני ליון וסנט אטיין, התערוכה הבין-לאומית לאמנויות תעשייתיות ודקורטיביות מודרניות, פריז, 1925
* Hôtel de Ville, Boulogne-Billancourt, (עם ז'אק דבט-פונסאן ), 1934

## הערות שוליים

## קישורים חיצוניים

* אתר האינטרנט של מוזיאון טוני גרנייה
* 

קטגוריה:אדריכלים צרפתים במאה ה-20
קטגוריה:צרפתים שנולדו ב-1869
קטגוריה:צרפתים שנפטרו ב-1948
טביתא

250px|ממוזער|שמאל|דיוקנה בכנסיית סנט ג'ון באזור לונדון
250px|ממוזער|שמאל|טביתא שבה לתחייה
**טביתא** (ביוונית: **Δορκάς**; דורקאס) הייתה דמות מהביבליה הנוצרית שחיה בעיר יפו במאה הראשונה לספירה. היא הייתה תלמידתו של ישו. טביתא הוגדרה כקדושה בנצרות הקתולית ובנצרות האורתודוקסית. יום חגה הוא 25 באוקטובר.

שמה הוא ממקור ארמי, תרגום שמה לעברית הוא צביה.
טביתא מופיעה פעמיים ב. מסופר עליה בספר מעשי השליחים פרק ט'.
לפי מסורת נוצרית עמד ביתה במקום בו ניצב בימינו סביל אבו נבוט.
טביתא הייתה אלמנה ולא היו לה ילדים. היא נודעה במעשי הצדקה שלה, כמו הכנת בגדים לעניים ועזרה לנזקקים.

טביתא חלתה, נפטרה וגופתה טוהרה. חברותיה הנשים נחפזו להזעיק את פטרוס, ששהה באותה עת בלוד הסמוכה. תלמידיו של ישו הפצירו בו שיגיע ליפו. כשהגיע פנו אליו חברותיה והראו לו את הבגדים שתפרה כצדקה. פטרוס הרחיק את האבלות ונותר לבדו עם טביתא. לאחר שהתפלל בעבורה הוא הצליח להחיותה והיא התיישבה במיטתה. על כך שנגע בה נחשב לטמא למשך שבוע ימים. הברית החדשה מספרת:

היא קבורה ביפו, סמוך לכנסיית פטרוס האורתודוקסית, גבעת בית העלמין העתיק של יהודי יפו מתקופת המשנה והתלמוד.

בית הספר טביתא ביפו נקרא על שמה, ומנוהל בידי הכנסייה הסקוטית.

## קברה ביפו
לפי המסורת הפרבוסלאבית נקברה טביתא בבית הקברות סמוך לכנסיית פטרוס האורתודוקסית. הקבר במערה חצובה בכורכר. מעל המערה הוקם מבנה, ובכניסה אליו קבוע פסיפס המתאר את האירוע. מדרגות יורדות משם לתוך מערת הקברים שם נוהגים המאמינים להדליק נרות. על הגג ניצב מבנה בצורת כנסייה פרבוסלבית.

PikiWiki Israel 33292 Russian (St. Petrus) church in Jaffa.JPG|תא תפילה על שם טביתא בכניסה למתחם
PikiWiki Israel 33419 Russian Church in Jaffa-Tabitha grave.JPG|קברה של טביתא
PikiWiki Israel 33290 Russian (St. Petrus) church in Jaffa.JPG| כיתוב בעברית, ערבית, אנגלית, יוונית, ארמנית ורומנית בכניסה לקברה


## ראו גם
* טליתא קומי

## קישורים חיצוניים

## הערות שוליים

קטגוריה:קדושים נוצרים
קטגוריה:נוצרים בארץ ישראל
קטגוריה:אישים בברית החדשה
קטגוריה:קדושות נוצריות
יצחק מלר

הרב **יצחק מלר** (או: **מעלער**; או: **מעליר**; ה'תרי"ב, 1851 – כ' בטבת ה'תרצ"א, 9 בינואר 1931) היה רב, משורר וסופר אוטודידקט. רבה של בולגראד ומחבר הספר "עזרה להבין".

## ביוגרפיה
יצחק נולד בקרמניץ לאביו רבי משה יהודה בן מנחם מנדל, למרות שמצבם הכלכלי לא אפשר להם לשכור לו מלמד מקצועי, הוא התחנך אצל אביו, וזקנו, ומלמדים פשוטים ומורים לא מיומנים. עם זאת, כשרונותיו הבולטים סייעו לו ללמוד באופן עצמאי ולמצוא את דרכו להשגת הישגים מרשימים, ובפרט נמשך ללמוד חכמת החשבון הפשוט, האלגברה והגאומטריה.

נישא למרת יענטא באדיע מהעיר לאַנאָוויץ שבמחוז קרעמניץ , משום איזה סיבה הוצרך לעזוב את העיר, בדרכו הגיע לבסרביה, והתיישב בעיר בֶּנדֶרי (טיגינה). בשנת תרנ"ז (1896) פרסם את ספרו "עזרה להבין", פירוש על פירוש האבן עזרא לתורה, ובתוך שלוש שנים, בשנת תר"ס, הדפיס אותו שנית, ולאחר מכן הדפיס אותו שוב בעוד כמה שנים.

התמנה לרבה של העיר מנזיר שבבסרביה (כיום באוקראינה), ובשנת תרס"ח (1908) עבר לכהן כרב בעיר בולגרד . בשנותיו האחרונות לא חש בטוב, אך המשיך לכתוב עד לפטירתו ב-כ' בטבת ה'תרצ"א.

החוקר נפתלי בן-מנחם תיארו במילים הבאות:

## ספריו ופרסומיו
* "עזרה להבין" - פירוש על ביאור אבן עזרא לתורה וחמש מגילות. ברדיטשוב, תרנ"ז (1896)
* "אור הגנוז" - הערות וביאורים על הספר "אור החיים הקדוש" מרבי חיים בן עטר, ברדיטשוב, תרנ"ז (1896)

הרבה להתכתב עם חכמי דורו, ועורכים של אסופות תורניות רבות פנו אליו על-מנת שיצרף לפרסומיהם את חידושיו ושיריו, ובין עבודותיו התפרסמו בכתבי עת כדוגמת "כנסת הגדולה", "המליץ", "תלפיות", "הפסגה, "גן פרחים", "הצפירה", "קבוצי אפרים", "אונזער גייסט".

חיבר גם פירוש על התורה ופירוש על מסכת אבות, אבל לא נדפסו.

## משפחתו
בן דודים, שמואל וגיטל קיפרמן בבלץ.

## לקריאה נוספת
* נפתלי בן-מנחם, **בשערי ספר**, ירושלים תשכ"ז, עמ' 26–27.
* ארשת: ספר שנה לחקר הספר העברי, מוסד הרב קוק, ירושלים, כרך ג, עמ' 88–90

## קישורים חיצוניים
* 
* 
* 
* 
* 
* 
* 
* 
* כתבה על העיר "לאנובצה" בעיתון "בדרך", 4 ביוני 1937
* "הודעת אבל" מבן דודים שלו בעיתון "אונזער צייט", 24 ביאנואר 1931
* "הודעת אבל" עם כתבה ביידיש בעיתון "אונזער צייט", 17 ביאנואר 1931
* "הודעת אבל" עם תמונתו בעיתון "אונזער צייט", 17 ביאנואר 1931

## הערות שוליים

קטגוריה:מפרשי פירוש האבן עזרא
קטגוריה:רבנים אורתודוקסים
קטגוריה:אוטודידקטים יהודים
1988 בטלוויזיה

בערך זה מצוינים אירועים בולטים שהתרחשו במהלך שנת 1988 ונוגעים לעולם הטלוויזיה.

## אירועים בולטים

* 13 במרץ – החלה שביתת איגוד התסריטאים האמריקאי  אשר נמשכה 153 ימים ושיבשה באופן מהותי את ההפקות של תוכניות טלוויזיה אמריקאיות רבות.
* 9 במאי – תחרות האירוויזיון התקיימה בדבלין שבאירלנד. בתחרות זכתה שווייץ, עם השיר "Ne partez pas sans moi" ("אל תעזבו בלעדיי"), אותו ביצעה הזמרת הקנדית סלין דיון.

## סדרות ותוכניות טלוויזיה חדשות ב-1988

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1988. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1988]]**.

; **בישראל**

להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1988. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 1988]]**.

;**במדינות אחרות**

## סדרות ותוכניות בולטות שבוטלו או הסתיימו ב-1988

;**בארצות הברית**

## נולדו

* 13 ביולי – קולטון היינס, דוגמן ושחקן קולנוע וטלוויזיה אמריקאי
* 12 באוגוסט – ליה פייפס, שחקנית אמריקאית
* 26 באוגוסט – דניאל סברה, שחקנית אמריקאית
* 28 באוגוסט – יערה פלציג, שחקנית תיאטרון, טלוויזיה וקולנוע ישראלית
* 3 באוקטובר – אליסיה ויקנדר, שחקנית קולנוע וטלוויזיה שוודית
* 6 בנובמבר – אמה סטון, שחקנית ודוגמנית אמריקאית
* 20 בנובמבר – לירן כוהנר, דוגמנית, שחקנית ומנחת טלוויזיה ישראלית
* 22 בנובמבר – ג'יימי קמפבל באוור, שחקן, זמר ודוגמן אנגלי
* 29 בנובמבר – יאנה יוסף, שחקנית ודוגמנית ישראלית
* 1 בדצמבר – זואי קרביץ, שחקנית יהודייה-אמריקאית
* 14 בדצמבר – ונסה הדג'נס, שחקנית וזמרת אמריקאית

## נפטרו

* 2 בפברואר – הת'ר אורורק, שחקנית אמריקאית (נולדה ב-1975)

## פרסים

## קישורים חיצוניים

## הערות שוליים
כוח ההגנה של ברבדוס

**כוח ההגנה של ברבדוס** (באנגלית: **Barbados Defence Force**, בראשי תיבות: **BDF**) הוא הכוח הצבאי של מדינת האי ברבדוס. הוא אחראי להגן על הריבונות הטריטורילית של ברבדוס ולסייע לגופי ביטחון פנים אחרים הפועלים ברבדוס.

## היסטוריה
לאחר קבלת העצמאותה של ברבדוס ובדומה ליתר המדינות החדשות מקבוצת איי הודו המערבית, חתרה גם ברבדוס העצמאית להקים כוח הגנה צבאי על בסיס יחידות קודמות שפעלו באיים, וזה לבסוף הוקם ב-15 באוגוסט 1979.

כוח הגנה של ברבדוס עורך שיתופי פעולה עם מדינות אחרות, ובין היתר השתתף במבצע זעם דחוף בגרנדה בהובלת ארצות הברית.

עד 30 בנובמבר 2021 הוגדר באופן רשמי מלך בריטניה גם מלך ברבדוס והסמכות העליונה במדינת, זה יוצג על ידי מושל הכללי מטעמו, ומכאן שסמכותו הייתה תקפה גם עבור העומד בראש כוח ההגנה של ברבדוס. אם זאת מאז הפכה ברבדוס לרפובליקה נשיאות. סמכות המפקד העליון עברה לידי נשיא ברבדוס.
## ארגון
המפקד העליון של כוח הגנה של ברבדוס הוא נשיא ברבדוס והעומד בפעולה בראש כוח הגנה לצורך תפקודה השגרתי הוא הרמטכ"ל בדרג מייג'ור גנרל. הכוח כולל מעל 600 חיילים המחולקים בצורה הבאה:
* רגימנט ברבדוס: זרוע היבשה
** יחידות סדירות
*** פלוגת מטה: באחריות לספקה את התמיכה הלוגיסטית והמנהלית לכל הגדוד.
*** פלוגת תמיכה: זו מספקת את התמיכה ההנדסית והמכנית, ומשמשת כיחידה תומכת לחימה.
*** הפלוגה למבצעים מיוחדים: יחידה סדירה המשמש ככוח הלוחם העיקר בזמן שלום או בעיתות חירום כאשר נדרש לספק כוח תגובה מהירה, בנוסף כוח זה מקיים גם שיתופי פעולה נרחבים עם המשטרה ומשמר החופים.
** יחידות מילואים
*** פלוגת מטה כוח המילואים – כוללת גם את הלהקה הצבאית.
*** 2 פלוגות לוחמות במילואים
** יחידת שירות האוויר: יחידה קטנה המפעילה כלי טיס לצורך סיוע לכוחות הקרקע.
* משמר החופים של ברבדוס: הוא זרוע ים, שעיקר משימות היא שמירה על המים הטריטוריאליים של ברבדוס וביצועה פעולות שיטור כגון מניעת הברחות וסחר לחוקי. משרתים בו כ-150 חיילים בסדיר ובמילואים וציודו כולל כ-10 ספינות סיור לצד מספר כלי שיט נוספים כגון סירות גומי.
* חיל הצוערים של ברבדוס: גוף חוץ צבאי המופעל בידי חיילים עבור הכשרת צבאית לצעירים המעוניינים בקריירה צבאית.
עיקר הציוד והאימונים של כוח ההגנה של ברבדוס מגיע ממדינות כמות ארצות הברית, צרפת ובריטניה – זאת האחרונה גם שלטה ברבדוס בתקופה הקולוניאלית, ומכאן גם הושפעה צורת הארגון בכוח ההגנה של ברבדוס.
## גלריה

קובץ:Logo of the Barbados Regiment.svg|סמל הרגימנט של ברבדוס
קובץ:Coat of arms of Barbados Coast Guard.svg|סמל משמר החופים של ברבדוס
קובץ:Naval Ensign of Barbados.svg|דגל משמר החופים של ברבדוס
קובץ:Opening of Parliament and Throne Speech (50345566962).jpg|מסדר צבא בכניסה לבית הנבחרים
קובץ:USMC-10618-M-OS573-002.jpg|תרגיל משותף בין חיילים מארצות הברית ומברבדוס
קובץ:Barbados Independence Republic Night (51718724268).jpg|טקס המעבר למשטר נשיאותי ברבדוס


## קישורים חיצוניים

## הערות שוליים

קטגוריה:צבאות מודרניים
קטגוריה:ברבדוס
קטגוריה:אמריקה הצפונית: צבא וביטחון
ברבדוס
נבחרת רומניה בכדורסל נשים

**נבחרת רומניה בכדורסל נשים** היא קבוצת כדורסל הנשים הלאומית של רומניה. הישגי השיא של הנבחרת הם המקום השישי באליפות העולם בכדורסל נשים 1959 והמקום השישי באליפות אירופה בכדורסל נשים 1960 ואליפות אירופה בכדורסל נשים 1970.

## הישגי הנבחרת
### משחקים אולימפיים
הנבחרת לא העפילה למשחקים

### אליפויות עולם
הנבחרת השתתפה בשנת 1959 וסיימה במקום השישי.

### אליפויות אירופה
הנבחרת השתתפה ב-23 אליפויות אירופה

## קישורים חיצוניים

* 
* נתונים מאתר פיב"א

## הערות שוליים

רומניה
קטגוריה:רומניה: כדורסל
קטגוריה:נבחרות רומניה
קטגוריה:רומניה: ספורט נשים
יוסף פאסי

הרב **יוסף פאסי** (סביב ה'רכ"ב, 1462 - סביב ה'ר"פ, 1520) היה פוסק הלכה ממגורשי ספרד, כיהן כאב בית דין וראש ישיבה בסלוניקי, ומאוחר יותר כיהן כראש ישיבה באדריאנופול שבטורקיה.
## קורותיו
נולד בספרד ולמד אצל רבי יצחק אבוהב (תלמיד הרב יצחק קנפנטון). בעקבות הגירוש נדד לסלוניקי, ושם התמנה לאב בית דין וראש ישיבה במקום. הפוסקים החשיבו מאוד את בית דינו, וציינו ששם ישבו גדולי רבני סלוניקי.

בהמשך, ולא יאוחר משנת רע"ה (1515), נדד לאדריאנופול, ושם עמד בראשות ישיבה, ומבין תלמידיו נמנים המבי"ט, רבי אהרן מטראני (דודו ורבו של המבי"ט) שהיה תלמיד-חבר, רבי ישראל די קוריאל. ככל הנראה נפטר בעיר זו.

הרב והחוקר יעקב משה טולידאנו שיער כי ייתכן שרבי יוסף פאסי הוא למעשה רבי יוסף טולידאנו אביו של רבי דניאל טולידאנו מראשי משפחת טולידאנו במרוקו. לטענתו, בנו רבי דניאל נדד למרוקו וכונה בשם 'טולידאנו', ואילו רבי יוסף ובנו רבי מאיר שנשארו בארצות הבלקן כונו 'פאסי'.

## תורתו
נראה שרבי יוסף תיקן תקנות יחד עם חכמי דורו: רבי יהודה בנבשת, רבי יוסף טיאטאצק, רבי אליעזר השמעוני ורבי יעקב בן חביב. כן היה בין חותמי התקנה בעניין יבום לבני האנוסים, בכ' בשבט ה'רע"ד. גם מנהגי השחיטה והטריפות של סלוניקי התייסדו על פי רבי יוסף פאסי יחד עם רבי יהודה בנבנשת, ורבי יעקב בן חביב. חבריו לבית הדין היו רבי שמואל אלמושנינו ורבי יוסף טיאטאצק.

תשובותיו מצוטטות על ידי הפוסקים בדורות שאחריו, כגון בבית יוסף ובשו"ת אבקת רוכל, שו"ת מהר"י בירב, שו"ת מהריב"ל, שו"ת המבי"ט, שלחן גבוה, ועוד.

### תלמידיו
#### מתלמידיו בסלוניקי
* רבי שמואל בנו של דון יצחק אברבנאל
* רבי מאיר בן וירגה
* רבי יוסף בן וירגה
* רבי שלמה בן רבי שם טוב עתיה, שהחשיבו מאד, ומכנהו: "נר ישראל, ים התלמוד, פטיש החזק"
* רבי אברהם סיראלוו, רב דקהל "איבורא" (Evora) בסלוניקי

#### מתלמידיו באדיראנופול
* רבי משה מטראני, המבי"ט
* רבי אהרן מטראני (דודו ורבו של המבי"ט) שהיה תלמיד-חבר
* רבי ישראל די קוריאל

## משפחתו
מבניו מפורסמים: רבי מאיר פאסי מחכמי סלוניקי, ורבי יצחק פאסי מחכמי אדיריאנופול.

## חיבוריו
* **שאלות ותשובות** - חלק מתשובותיו נדפסו בספרי חכמי דורו.
* **ביאורי מקראות** - מביא מהם תלמידו רבי ישראל די קוריאל.
* **חידושי ש"ס** - מעט חידושים שרדו על מסכת סוכה.

## הערות שוליים

קטגוריה:ראשוני האחרונים
קטגוריה:מגורשי ספרד ופורטוגל
קטגוריה:רבנים יוונים
קטגוריה:ישיבות בארצות האסלאם בתקופה העות'מאנית
קטגוריה:יהודי האימפריה העות'מאנית במאה ה-16
לאנדר פאיס

**לאנדר פאיס** (באנגלית: **Leander Adrian Paes **;  נולד ב-17 ביוני 1973) טניסאי עבר הודי. הוא זכה להצלחות בתחרויות זוגות גברים  וזוגות מעורבים בהם זכה 18 פעמים בתחרויות גראנד סלאם לרבות זכייה ב"גראנד סלאם" בתחרות זוגות מעורבים וזוגות גברים על ניצחון בכול 4 התחרויות. הוא הטנסיאי היחיד ונציג הודו היחיד שהשתתף ב-7 אולימפידות (זכה במדליית ארד). הוא ניצח באליפות וימבלדון ואליפות צרפת הפתוחה ב-3 עשורים שונים.

## ביוגרפיה
לאנדר פאיס נולד בשנת 1973 בקולקטה. אביו היה שחקן הוקי שדה ואמו שיחקה כדורסל. הם היו חברי משלחת חודו לאולימפיאדת מינכן. פאיס החל לשחק טניס בגיל צעיר. הוא ניצח בתחרויות לצעירים באליפות ארצות הברית הפתוחה ואליפות וימבלדון. בשנת 1991 הוא החל לשחק באופן מקצועי.

בספטמבר 1995 הוא התחיל לשחק בתחרויות זוגות לצד מאהש בהופאטי.

בשנת 1999 זוג בהופאטי/פאיס הגיעו לגמר אליפות צרפת הפתוחה 1999 וניצחו באליפות וימבלדון 1999. באותה שנה הם הפסידו במשחק הגמר של אליפות ארצות הברית הפתוחה 1999 ואליפות אוסטרליה הפתוחה 1999. בשנת 2001 הם ניצחו פעם נוספת באליפות צרפת הפתוחה. בהמשך עם פרטנרים אחרים פאיס ניצח באליפות וימבלדון ובאליפות ארצות הברית הפתוחה ובכך השלים "גראנד סלאם" בתחרויות זוגות גברים. בסך הכול הוא ניצח 8 פעמים ועוד 8 פעמים הפסיד במשחק הגמר.

בתחרויות זוגות מעורבים ההצלחה הראשונה הייתה ניצחון באליפות וימבלדון 1999 לצד ליזה ריימונד. הוא ניצח לצר פרטנריות נוספות לרבות מרטינה נברטילובה, קארה בלאק, מרטינה הינגיס וילנה וסנינה. בסך הכול הוא ניצח 10 פעמים ועוד 8 פעמים הפסיד בגמר. פאיס השלים "גראנד סלאם" בתחרות זוגות מעורבים. 

פאיס היה חבר נבחרת גביע דייוויס של הודו משנת 1990 ועד לשנת 2011. הוא שיאן הנבחרת במספר קטגוריות.

פאיס השתתף 7 פעמים במשחקים האולימפיים. למרות שהוא הצטיין כשחקן זוגות, המדליה היחידה הוא קיבל בתחרות הגברים - מדליית ארד אולימפיאדת 1996. באולימפיאדת 2004 הוא הגיע למקום הרביעי בתחרות זוגות גברים.

פאיס פרש מטניס בשנת 2020.

לפאיס הוענקו מספא עיטורים הודים.

בשנת 2024 פאיס נכלל בהיכל התהילה של הטניס.

## קישורים חיצוניים

* 

קטגוריה:טניסאים הודים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים באולימפיאדת ברצלונה (1992)
קטגוריה:טניסאים באולימפיאדת אטלנטה (1996)
קטגוריה:טניסאים באולימפיאדת סידני (2000)
קטגוריה:טניסאים באולימפיאדת אתונה (2004)
קטגוריה:טניסאים באולימפיאדת בייג'ינג (2008)
קטגוריה:טניסאים באולימפיאדת לונדון (2012)
קטגוריה:טניסאים באולימפיאדת ריו דה ז'ניירו (2016)
קטגוריה:ספורטאים אולימפיים הודים
קטגוריה:הודים שנולדו ב-1973
ורה ארנג'לוביץ

**ורה (צ'ואש) ארנג'לוביץ** (בסרבית: **Vera (Čoaš) Aranđelović**; 7 בדצמבר 1914 - ?) הייתה חסידת אומות העולם סרבית שהצילה ילד יהודי במהלך מלחמת העולם השנייה.

## פעילות בתקופת השואה להצלת יהודים
באפריל 1943, כבשו הגרמנים את יוגוסלביה. בהגיעם לפירוט, עיר מגוריהם של ורה ארנג'לוביץ ושכניה, בני משפחת אברמוביץ. הגרמנים הורו לגרש את כל היהודים מהעיר. הבולגרים, משתפי פעולה עם הנאצים שכבשו את מקדוניה ואת פירוט, עברו מבית לבית לאסוף יהודים על מנת להעביר אותם לאזורים תחת שליטה גרמנית. לפתע שמעה ורה דפיקה בדלת, וכשפתחה אותה ראתה את נורה וייס, אימו של ברוך אברמוביץ בן ה-5 עם ברוך בידיה, ומזוודה. היא ביקשה מורה לדאוג להעביר את ברוך לדודתה, מליטה וייס (Melita weiss), שהתגוררה בעיירה קוצ'אני שבמקדוניה כ-250 ק"מ דרומית לפירוט .

ורה לקחה את ברוך תחת חסותה ללא היסוס, למרות הסכנה. היא סיפרה בריאיון שנערך עימה לעיתון יוגוסלבי ב-1989 כי שמעה דפיקה בדלת שכניה, וכשפתחה את הדלת הייתה נורה עם מזוודה וברוך. היא הושיטה לה את ברוך וביקשה ממנה שתיקח אותו לאחותה ומיד יצאה מהחדר. ורה סיפרה כי היא חיבקה את ברוך. ברוך היה חסר אונים והיא אהבה אותו.

כעבור כמה ימים, גילו הבולגרים כי ברוך נעדר. נורה חזרה לביתה של ורה בליווי קצין נאצי שם הם מצאו את ברוך, אך ורה הכחישה שנמסר לה על ידי נורה ועל כן לא יכלו לאשש את זהותו. ברוך חיבק את ורה בחוזקה, ובדמעות צעק כי הוא לא רוצה להפרד ממנה.

ורה וברוך הגיעו ברכבת לבית דודתה של נורה. בזמן הנסיעה ברכבת העמוסה בגרמנים ובולגרים, ורה חששה מאוד שברוך עלול לספר דבר מה על אימו, ולכן סיפרה שהוא הבן של דודתה. כשחזרה לפירוט, הבולגרים חקרו אותה ושאלו מדוע היא שמרה על ברוך. היא אמרה שאין לה ילדים משלה, ושלקחה אותו לדודתו. הבולגרים שחררו אותה. מאז שמרה על קשר עם ברוך ודודתה של אימו לכל אורך המלחמה.

## לאחר המלחמה
ברוך ודודתו, שרדו את המלחמה ועלו לישראל. ברוך שמר על קשר עם ורה, שהמשיכה לגור ביוגוסלביה עד פטירתה.

## הכרה והנצחה
ב-20 במרץ 1991, הוכרה ורה כחסידת אומות העולם על ידי יד ושם, וב-24 באפריל 1991 קיבלה את תעודת ההוקרה. שמה חרוט על קיר הכבוד בגן חסידי אומות העולם ביד ושם בירושלים .

## הערות שוליים

קטגוריה:סרבים חסידי אומות העולם
קטגוריה:חסידי אומות העולם
קטגוריה:ילידות 1914
הילדה רוס

**הִילדה רוס (ברבר)** (בלועזית: ****; 12 במאי 1890 - 11 ביולי 1964), פולניה חסידת אומות העולם שהצילה יהודים במהלך מלחמת העולם השנייה.

## פעילות בתקופת השואה להצלת יהודים
הילדה רוס, הייתה עקרת בית שהתגוררה בוורשה שבפולין. היא התאלמנה מבעלה בשנת 1941. היו לה שני בנים. בנה הבכור, אנדז'יי רוס שנולד ב־1921, ובנה הצעיר, וויצ'ך (מריה) רוס שנולד ב־1926.

בתקופת השואה הילדה רוס עזרה להציל את היהודיה קרולה צוייבאום מפני הנאצים. קרולה הצליחה להימלט מגטו ורשה לצד הארי יחד עם אחיה. אחיה נמלט למקום מסתור שהכין לעצמו מראש וקרולה פנתה לחברה טובה בשכונת זוליבורז, בצפון ורשה. חברה טובה של קרולה הייתה שכנתה של הילדה, והיא זו שיצרה את החיבור ביניהן. הילדה, שידעה כי קרולה היא אישה יהודיה, השיגה לה תעודת ארית, ואף עזרה לה למצוא עבודה במפעל פיליפס. החל מ-1941 ובמשך כשנתיים, קרולה גרה בדירתה של הילדה. במהלך שהותה, הילדה התייחסה לקרולה בצורה מכבדת, ודאגה לביטחונה. בנוסף, בידיעתה ובהסכמתה של הילדה, מדי פעם אחיה של קרולה, קז'ימייז' צוויבאום, ביקר את קרולה בדירתה ולעיתים נשאר ללון שם במהלך הלילה. לאחר ששכניה החלו לחשוד, קרולה עזבה את הדירה, והסתתרה תחת זהות בדויה מחוץ לוורשה ושרדה את השואה.

## לאחר המלחמה
לאחר המלחמה, קרולה והילדה נשארו בקשר קרוב והדוק. הילדה המשיכה להתגורר בפולין. היא נפטרה ב-11 ביולי 1964בגיל 74.

## הכרה והנצחה
ב-18 ביוני 1998 החליטה הוועדה לציון חסידי אומות העולם ביד ושם להכיר בהילדה רוס כחסידת אומות העולם. הטקס התקיים בוורשה ושמה הונצח בקיר הכבוד בגן חסידי אומות העולם בירושלים.

## הערות שוליים

קטגוריה:חסידות אומות העולם
קטגוריה:פולניות חסידות אומות העולם
מיטשל הוקס

**מיטשל הילרי הוקס** (באנגלית: **Mitchell Hilary Hooks**; 2 באפריל 1923 – 18 במרץ 2013) היה מאייר אמריקאי הידוע ביצירותיו עבור ספרים ומגזינים.

## ביוגרפיה
הוקס נולד בדטרויט, מישיגן, ארצות הברית להילרי ולמארי. ב-1944 התגייס לצבא ארצות הברית כחייל חיל רגלים ובמלחמת העולם השנייה היה מכובשי גרמניה. במהלך המלחמה הגיע לדרגת לוטננט שני והחל את עבודתו כמאייר עצמאי בניו יורק.

הוא אייר עבור מגזינים דוגמת "קוסמופוליטן" וכן אייר כריכות של רומנים רומנטיים, ספרי מדע בדיוני וספרי פשע.

הוקס אייר את החוברת "כיצד לכבד ולהציג את הדגל שלנו" ("How to Respect and Display Our Flag") עבור חיל הנחתים של ארצות הברית. הוא גם עיצב כרזות סרטים, כולל כרזת הסרט הראשון בסדרת סרטי ג'יימס בונד, "ד"ר נו".

הוא נפטר בגיל 89.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:מאיירים אמריקאים
קטגוריה:אמריקאים שנולדו ב-1923
קטגוריה:אמריקאים שנפטרו ב-2013
פריץ והדוויג אוב

**ד"ר פריץ אוב והדוויג אוב** (בגרמנית: ;  ;;לא ידוע) היו בעל ואישה גרמנים שהצילו יהודים בברלין בתקופת השואה והוכרו כחסידי אומות העולם.

## פעילות בתקופת השואה להצלת יהודים
ד"ר פריץ אוב עבד כרופא בברלין והיה בעל ניסיון רב. במהלך השואה, ניצל פריץ את קשריו ומעמדו כרופא להצלת יהודים.

פריץ הכיר את ארנה סגל דרך מכרה משותפת. במהלך המלחמה הוא והדוויג סיפקו לארנה, לבעלה ולבנם הוגו מקומות מסתור, תלושי מזון, וטיפול רפואי. בדצמבר 1944, עקב הפצצה, איבדו פריץ והדוויג את ביתם ובעלה של ארנה נפצע באורח קשה. תחילה פריץ טיפל בו בבית חברו, תוך שימוש בסיפור הכיסוי שבעלה של ארנה הוא מכר שהגיע לבקר בעיר. כשמצבו החמיר, פריץ החליט להעבירו לבית חולים. הוא יצר קשר עם אחות שעבדה ב ודאג להעבירו לשם. מדי פעם פריץ הגיע לבית החולים לבדוק את מצבו. בזכות פעולותיהם של פריץ והדביג, ארנה ובעלה שרדו את השואה. בנם וקרובי משפחה נוספים לא שרדו. פריץ עזר גם ליהודים אחרים, ביניהם משפחות וולף וקירשנבאום.

## לאחר המלחמה
ד"ר פריץ והדטטיג עברו למינכן, ושמרו על קשר עם ארנה סגל שביקרה אותם. הם ביקרו בישראל מספר פעמים.

## הכרה והנצחה
בשנת 1986, המליצה ארנה סגל על בני הזוג אוב כחסידי אומות העולם. ב-20 ביוני 1988, בטקס שנערך בבון שבגרמניה, הוכרו ד"ר פריץ אוב והדוויג אוב כחסידי אומות העולם. בגן חסידי אומות העולם ביד ושם בירושלים ניטע עץ לכבודם.

## הערות שוליים

קטגוריה:גרמנים חסידי אומות העולם
קטגוריה:חסידי אומות העולם
אנדוניאן

**אַנְדוֹנִיאָן** הוא התעתיק העברי לשם המשפחה הארמני **Անտոնեան**.

קטגוריה:שמות משפחה ארמניים
קטגוריה:שמות משפחה
מאהש בהופאטי

**מאהש בהופאטי** (באנגלית: **Mahesh Shrinivas Bhupathi**;  נולד ב-7 ביוני 1974) טניסאי עבר הודי. הוא זכה להצלחות בתחרויות זוגות גברים  וזוגות מעורבים בהם זכה 12 פעמים בתחרויות גראנד סלאם לרבות זכייה ב"גראנד סלאם" בתחרות זוגות מעורבים על ניצחון בכול 4 התחרויות.

## ביוגרפיה
מאהש בהופאטי נולד בשנת 1974 בצ'נאי. בשנת 1992 הוא הגיע לגמר אליפות וימבלדון לצעירים בתחרות זוגות גברים.

לאחר סיום בית ספר הוא למד באוניברסיטת מיסיסיפי. בשנת 1995 הוא ניצח באליפות ארצות הברית לסטודנטים בתחרות זוגות גברים.

בשנת 1995 בהופאטי לראשונה שיחק בתחרויות גראנד סלאם ונכלל בנבחרת גביע דייוויס של הודו. בספטמבר של אותה שנה הוא התחיל לשחק בתחרויות זוגות לצד לאנדר פאיס.

בשנת 1999 זוג בהופאטי/פאיס הגיעו לגמר אליפות צרפת הפתוחה 1999 וניצחו באליפות וימבלדון 1999. באותה שנה הם הפסידו בגמר של אליפות ארצות הברית הפתוחה 1999 ואליפות אוסטרליה הפתוחה 1999. בשנת 2001 הם ניצחו פעם נוספת באליפות צרפת הפתוחה. בשנת 2002 בהופאטי ניצח באליפות ארצות הברית הפתוחה 2002 לצד מקס מירני. בנוסף ל-4 ניצחונות הוא הפסיד 6 פעמים בגמרים לרבות הפסד באליפות אוסטרליה הפתוחה 2011 לצד פאיס.

בתחרויות זוגות מעורבים ההצלחה הראשונה הייתה ניצחון באליפות צרפת הפתוחה 1997. בסך הכול הוא ניצח 8 פעמים (פעמיים בכול תחרות גראנד סלאם) ועוד 4 פעמים הפסיד בגמר. 

בהופאטי היה חבר נבחרת גביע דייוויס של הודו משנת 1995 ועד לשנת 2011. הוא שיחק 55 משחקים וניצח ב-27 משחקי זוגות.

בהופאטי השתתף 5 פעמים במשחקים האולימפיים. באולימפיאדת 2004 הוא הגיע למקום הרביעי בתחרות זוגות גברים.

לאחר פרישה בהופאטי פנה לעסקים וארגן מספר תחרויות טניס בין-לאומיות.

בשנת 2001 לבהופאטי הוענק עיטור פאדמה שרי, העיטור האזרחי הגבוה ביותר בהודו.

בהופאטי התחתן לדוגמנית הודית בשנת 2002 והתגרש בשנת 2009. בשנת 2011 הוא התחתן עם דוגמנית אחרת שהייתה מיס יוניברס 2000. לזוג נולד ילד.

## קישורים חיצוניים

* 

קטגוריה:טניסאים הודים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים באולימפיאדת לונדון (2012)
קטגוריה:טניסאים באולימפיאדת אטלנטה (1996)
קטגוריה:טניסאים באולימפיאדת סידני (2000)
קטגוריה:טניסאים באולימפיאדת אתונה (2004)
קטגוריה:טניסאים באולימפיאדת בייג'ינג (2008)
קטגוריה:ספורטאים אולימפיים הודים
קטגוריה:הודים שנולדו ב-1974
ז'ולייט וידאל

**ז'ולייט וידאל** (בצרפתית: **Juliette Vidal**; 13 במאי 1904 – 13 בפברואר 1981) הייתה אחות צרפתייה שהצילה יהודים במלחמת העולם השנייה והוכרה כחסידת אומות העולם.

## פעילות בתקופת השואה להצלת יהודים
ז'ולייט וידאל, יחד עם מרינט גי, ניהלה מרפאה לאמהות ותינוקות בעיר סנט אטיין בצרפת. וידאל וגי היו מיודדות עם יהודים מתנועת הצופים היהודיים (E.I.) בעיר, שרבים מהם היו גם חברים במחתרת "השישית" (מצרפתית: La Sixième) ובארגון אוז"ה. בשל ידידות זו הייתה וידאל שותפה לפעילות המחתרת ולמבצעי הצלה של ילדים יהודים בזמן מלחמת העולם השנייה. גי ווידאל הפכו את המרפאה למרכז סיוע ואכסניה עבור פעילי המחתרות, והקימו את בית הילדים בשאמוני, בו הסתיר ארגון אוז"ה ילדים יהודים תחת שמות בדויים צרפתיים.

בקיץ 1942 הפעילו וידאל וגי קייטנה לילדים יהודים ונוצרים בצריף בשאמוני. כשנודע להן שרבים מהילדים היהודים איבדו את הוריהם, שנשלחו להשמדה, הסבו את הצריף בו התקיימה הקייטנה לבית ילדים והסתירו בו את הילדים היהודים. בהמשך עבר בית הילדים למבנה של בית מלון.

בבית הילדים וידאל דאגה לכל צורכי הילדים, כולל אספקת מזון ותרופות וכן תעודות מזויפות שהסתירו את זהותם היהודית, תוך חשש מהלשנה. ב-1943, בחג החנוכה, הצליחו וידאל וגי להביא לילדים נרות ומתנות לחג. ביוני 1944 הוברחו חלק מהילדים ששהו בשאמוני לספרד, ומשם עלו לארץ ישראל.

וידאל וגי עזרו להסתיר ולמצוא מחסה גם להוריהם של חלק מהילדים אותם הסתירו בשאמוני. כך, למשל, הן דאגו למקום מסתור באלפים להוריהן של האחיות איזבוצקי, לא רחוק מבית הילדים בו הוסתרו בנותיהן. לאחר המלחמה העידה הגדולה מבין האחיות, פלה איזבוצקי, על קבלת הפנים החמה שהיא ואחותה זכו לה בבית הילדים.

דוגמה נוספת היא סיפורם של בני משפחת הרב סמי קליין. קליין, בקר פעמים רבות במרפאה של וידאל כשזו הפכה למרכז סיוע, אולם הוא נעצר ונרצח ביוני 1944 על ידי המיליציה הצרפתית. וידאל וגי דאגו לאלמנתו ולשני ילדיהם הקטנים.

וידאל ליוותה גם את פלה איזבוצקי ובני משפחתה, כשנמלטו ברכבת ממקום מסתור לעיר לאון. הוריה של פלה לא ידעו צרפתית כלל. באחת ממזוודותיהם היו טלית ותפילין מהם האב סירב להיפרד. וידאל מנעה את גילוי הטלית והתפילין כשהתערבה בבדיקה ביטחונית ברכבת וכך מנעה את שילוחם להשמדה. וידאל סיכנה את עצמה ועלולה הייתה להישלח להשמדה יחד עם המשפחה.

במהלך שהותם של מספר ילדים יהודים בבתי מסתור, וידאל וגי היו מבקרות אותם לעיתים תכופות כדי לוודא שאיש לא מפעיל עליהם לחץ להתנצר. גם בבית הילדים עצמו, וידאל וגי וידאו שהילדים שומרים על יהדותם ומקיימים מנהגים יהודיים, על אף היותן קתוליות אדוקות.

## לאחר המלחמה
בתום המלחמה, וידאל וגי נסעו באוטובוס עם הילדים שהסתירו לסנט אטיין, וחיכו לראות מי מבני משפחותיהם של הילדים ניצלו מן התופת ויתאחדו עמם. הן ניהלו לאחר מכן בהשגחת אוז"ה בית ילדים בסנט אטיין, בו דאגו לכ-50 ילדים. חלק מהילדים ששהו בבית בשאמוני עלו לארץ ישראל, ואחרים התפזרו ברחבי העולם. רוב הילדים ששהו בבית בשאמוני שמרו על קשר עם וידאל, והיא מעולם לא ביקשה תשלום על פעילותה עבורם.

## הכרה והנצחה
ז'ולייט וידאל הוכרה כחסידת אומות העולם ב-2 בינואר 1969. נערך לה טקס ביד ושם, והיא נטעה עץ בגן חסידי אומות העולם וקיבלה מדליה כאות הוקרה. חלק מהיהודים שהתגוררו בבית בשאמוני ונשארו בצרפת לאחר המלחמה תרמו לבניית בית על שם וידאל וגי, בו שהו בקיץ ילדים נזקקים. הבית נקרא "הידידות היהודית-צרפתית הוותיקה".

## הערות שוליים

קטגוריה:צרפתים חסידי אומות העולם
קטגוריה:חסידות אומות העולם
קטגוריה:חסידי אומות העולם
קטגוריה:ילידות 1904
קטגוריה:נפטרות ב-1981
אנג'לו באסי

**אנג'לו באסי** (באיטלקית: **Angelo Bassi**;  31 במרץ 1914 -?) היה כומר איטלקי קתולי וסופר מחסידי אומות העולם, אשר הציל יהודים במלחמת העולם השנייה.

## פעילות בתקופת השואה להצלת יהודים
אנג'לו באסי נולד בעיירה קטנה בצפון איטליה בשם מונליאלה. הוא שירת ככומר בעיריית רונדאנינה בזמן המלחמה, ואחריה נהיה ארכיפריסט והוכר כחסיד אומות העולם.

בשנת 1943, לאחר כיבוש איטליה בידי גרמניה הנאצית, נאלצה משפחת מסיולאם לאונה, רעייתו אלאונורה ושלושת ילדיהם: אמה, פלביו ופליניו, לעזוב את ביתם בגנואה בשל סכנת רדיפות. הם חיפשו מקלט בעיירה הקטנה רונדאנינה, הסמוכה לגנואה.

בתחילת שהותם ברונדאנינה, מצאה המשפחה מסתור בביתם של בעלי מסעדה מקומיים, ארנסטו ברנדי ואשתו מרגריטה, תוך שימוש בשמות בדויים. עם הזמן, ולאחר שזכו באמונם של מארחיהם, חשפו בפניהם את זהותם היהודית. בעלי המסעדה, שהפגינו אומץ ואנושיות יוצאי דופן, אפשרו למשפחת מסיולאם להישאר בביתם. עם זאת, כאשר הגיעו דיווחים על חיפושים נאציים אחר משפחה יהודית באזור, התעורר חשש כבד לחיי המשפחה.

ארנסטו ומרגריטה פנו לעזרתו של באסי, כומר העיירה, שנודע במסירותו לתושבי המקום ובנכונותו להסתכן כדי לסייע לנרדפים. הכומר אנג'לו הציע לפזר את בני המשפחה בין מספר מקומות מסתור, על מנת להקשות על איתורם. לאונה הוסתר בבית פרטי באזור, שם נשאר במשך שנה. אנג'לו הסתיר את פליניו בחדר פנימי מבודד בכנסייה שלו בכל פעם שנפוצו שמועות על חיפוש יהודים באזור, הוא ליווה אותו ליער הקרוב עד חלוף הסכנה.

את שאר בני המשפחה, אמה, פלביו ואלאונורה העביר באסי לעיירה סמוכה, שם הוצגו כפליטים תוך שימוש בזהויות בדויות. בזכות תושייתו של הכומר אנג'לו, שיתוף הפעולה של המקומיים ואומץ הלב של כל המעורבים, הצליחו כל בני משפחת מסיולאם לשרוד את תקופת הרדיפות הקשה תחת השלטון הנאצי.

## לאחר המלחמה
לאחר המלחמה עבר הכומר באסי לשרת בעיירה גרמיאסקו (Gremiasco) במחוז אלסנדריה. הוא תיעד את חוויות המלחמה והצלת יהודים במספר מקורות, ביניהם חוברת בשם "Un nido sicuro a Rondanina".

## הכרה והנצחה
באסי הגיש תיעוד ליד ושם בו הצהיר על פעילותו למען הצלת מספר משפחות יהודיות נוספות. הוא הוכר ב-18 באוגוסט 2004 כחסיד אומות העולם על ידי יד ושם. הטקס נערך ברומא ושמו נחקק בקיר הכבוד בגן חסידי אומות העולם ביד ושם ירושלים.

## הערות שוליים

קטגוריה:איטלקים חסידי אומות העולם
קטגוריה:חסידי אומות העולם
קטגוריה:איטלקים שנולדו ב-1914